CELEX: 31994R1617
Language: el
Date: 1994-07-04 00:00:00
Title: ΚΑΝΟΝΙΣΜΟΣ (ΕΚ) αριθ. 1617/94 ΤΗΣ ΕΠΙΤΡΟΠΗΣ της 4ης Ιουλίου 1994 για την τροποποίηση του κανονισμού (ΕΟΚ) αριθ. 3652/81 περί ειδικών λεπτομεριών εφαρμογής του καθεστώτος των πιστοποιητικών προκαθορισμού των επιστροφών στον τομέα του κρέατος πουλερικών και αυγών

Avis juridique important

|

31994R1617

ΚΑΝΟΝΙΣΜΟΣ (ΕΚ) αριθ. 1617/94 ΤΗΣ ΕΠΙΤΡΟΠΗΣ της 4ης Ιουλίου 1994 για την τροποποίηση του κανονισμού (ΕΟΚ) αριθ. 3652/81 περί ειδικών λεπτομεριών εφαρμογής του καθεστώτος των πιστοποιητικών προκαθορισμού των επιστροφών στον τομέα του κρέατος πουλερικών και αυγών  

Επίσημη Εφημερίδα αριθ. L 170 της 05/07/1994 σ. 0012 - 0012 Φινλανδική ειδική έκδοση: Κεφάλαιο 3 τόμος 58 σ. 0228  Σουηδική ειδική έκδοση: Κεφάλαιο 3 τόμος 58 σ. 0228 

ΚΑΝΟΝΙΣΜΟΣ (ΕΚ) αριθ. 1617/94 ΤΗΣ ΕΠΙΤΡΟΠΗΣ της 4ης Ιουλίου 1994 για την τροποποίηση του κανονισμού (ΕΟΚ) αριθ. 3652/81 περί ειδικών λεπτομεριών εφαρμογής του καθεστώτος των πιστοποιητικών προκαθορισμού των επιστροφών στον τομέα του κρέατος  πουλερικών και αυγώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (1), όπως τροποποιήθηκε τελευταία από τον κανονισμό (ΕΟΚ) αριθ. 1574/93 της Επιτροπής (2), και ιδίως το άρθρο 9  παράγραφος 3,  Εκτιμώντας:  ότι ο κανονισμός (ΕΟΚ) αριθ. 3652/81 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3501/93 (4), έχει καθορίσει τις ειδικές λεπτομέρειες εφαρμογής του καθεστώτος των πιστοποιητικών προκαθορισμού των επιστροφών στον τομέα  του κρέατος πουλερικών και των αυγών- ότι πρέπει να τροποποιηθεί η διάταξη που αφορά την ένδειξη μιας ζώνης προορισμού στην αίτηση χορηγήσεως πιστοποιητικού για τα προϊόντα του τομέα του κρέατος πουλερικών δεδομένου ότι ο κανονισμός (ΕΟΚ) αριθ. 1175/81  της Επιτροπής (5) που προβλέπει τις ζώνες προορισμού έχει καταργηθεί- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 3 του κανονισμού (ΕΟΚ) αριθ. 3652/81 αντικαθίσταται από το ακόλουθο κείμενο:  "Άρθρο 3 Για τα προϊόντα του τομέα του κρέατος πουλερικών, η αίτηση χορηγήσεως πιστοποιητικού για το πιστοποιητικό περιλαμβάνουν στη θέση 13 την ένδειξη της χώρας προορισμού του προϊόντος."  Άρθρο 2  Ο παρών κανονισμός αρχίζει να ισχύει την 1 Αυγούστου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 282 της 1. 11. 1975, σ. 77.  (2) ΕΕ αριθ. L 152 της 24. 6. 1993, σ. 1.  (3) ΕΕ αριθ. L 364 της 19. 12. 1981, σ. 19.  (4) ΕΕ αριθ. L 319 της 21. 12. 1993, σ. 25.  (5) ΕΕ αριθ. L 120 της 8. 4. 1981, σ. 77.